

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy:** **Előterjesztés a Homokhátság vízutánpótlásáért kezdeményezésről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem |

Jánoshalma, 2025. október 17.

**Tisztelt Képviselő-testület!**

Kérelem érkezett Önkormányzatunkhoz, melyben a kérelem aláírói kérik az Önkormányzatot, hogy a Homokhátság megmentése érdekében kérje fel a 11 leggazdagabb magyart, hogy egy Homokhátság megmentését szolgáló alapot hozzanak létre. Amennyiben az alap létrejön, kérje a Kormányt, hogy teremtse meg azokat a törvényi feltételeket melyek a megfelelő működtetést biztosítják és az Önkormányzat kérje az érintett Önkormányzatok támogatását.

A Kérelem a mellékletben olvasható. A kérelmet 171-en írták alá.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

1. Jánoshalma Városi Önkormányzat Képviselő-testülete felkéri a Forbes listán (Portfolio.hu 2025. május 22.) szereplő 11 leggazdagabb magyart, hogy ajánlják fel vagyonuk 10%-át a Homokhátság megmentését szolgáló alapba.
2. Az Önkormányzat felkéri Magyarország Kormányát, hogy felajánlás esetén teremtse meg azokat a törvényi feltételeket, amelyek egy ilyen alapot megfelelő társadalmi, szakmai szervezetek bevonásával működteti.
3. Jánoshalma Városi Önkormányzat Képviselő-testülete felkéri a Homokhátság aggasztó állapotában érintett önkormányzatokat, hogy csatlakozzanak a kezdeményezéshez.

**Felelős:** Lengyel Endre polgármester

**Határidő:** folyamatos