**ELŐZETES HATÁSVIZSGÁLATI LAP**

**Jánoshalma Városi Önkormányzat Képviselő-testületének**

**a helyi önazonosság védelméről**

**szóló 21/2025. (X. 23.) önkormányzati rendelethez**

(jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen:

1. ***Társadalmi, gazdasági, költségvetési hatások***

A rendelet megalkotásával a településen az ingatlanszerzés -mentességgel nem rendelkező betelepülő esetében- elővásárlás lefolytatásához és betelepülési hozzájárulás megfizetéséhez lesz kötve.

1. ***Környezeti és egészségi hatások***

Nem releváns.

1. ***Adminisztratív terheket befolyásoló hatások***

A rendelet megalkotásával az adminisztrációs terhek jelentős mértékben nőnek. Egyrészt a jegyzőnél, aki a mentesség iránti kérelmeket bírálja el, másrészt a képviselő-testületnél, aki az önkormányzat elővásárlási jogának gyakorlásáról és a betelepülési hozzájárulásról dönt.

További jelentős terhet ró a Hivatalra az elővásárlási jog gyakorlásával kapcsolatos jegyzői eljárás, melyet a Kormányrendelet részletesen szabályoz, rövid határidőket megállapítva az eljárási cselekmények végrehajtására.

1. ***A jogszabály megalkotásának szükségessége, a jogalkotás elmaradásának várható következményei***

A rendelet megalkotásával a helyi önazonosság védelme érdekében az önkormányzat élni kíván a jogvédelmi eszközök alkalmazásának, illetve az ingatlanszerzés feltételekhez kötésének lehetőségével.

1. ***A jogszabály alkalmazásához szükséges személyi, szervezeti és pénzügyi feltételek***

Jelenleg a Polgármesteri Hivatalban a személyi és pénzügyi feltételek adottak.